24.2.2022.
Eiropas Savienības Oficiālais Vēstnesis
LV
L 45/1457 KOMISIJA IZMĒĢINĀJUMA PROJEKTI
PP 07 — NODAĻA IEGULDĪJUMI CILVĒKOS, SOCIĀLAJĀ KOHĒZIJĀ UN VĒRTĪBĀS (turpinājums) PP 07 21
(turpinājums)
PP 07 21 02
(turpinājums) Pētījumi liecina, ka Twitter, YouTube, Facebook un citi ietekmīgi sociālie mediji ir būtisks atbalsts starptautiskajam dezinformācijas tīklam (Smith un Graham, 2019).
Radot bailes un haosu, izplatot viltus ziņas un nepareizi interpretējot datus, šie spēki ir varenāki nekā jebkad agrāk (Fernández-Luque un Bau, 2015).
Tomēr sociālie mediji ne tikai nodrošina jaunu instrumentu kopumu dezinformācijas izplatīšanai, bet ir arī lielisks ierocis cīņā pret to.
Nesen veikti pētījumi liecina, ka naratīviem ir liela nozīme faktu un informācijas “iesaiņošanai” formātā, ko var viegli izplatīt visā sabiedrībā, un ka naratīvu izpēte var būtiski sekmēt labāku izpratni par ideju izplatīšanos sociālajos medijos un par to, kāpēc dažas idejas dominē pār citām.
Izmantot šo metodoloģiju, lai izprastu informācijas plūsmu Covid-19 uzliesmojuma laikā, varētu būt būtiski, lai rastu citu veidu, kā informēt sabiedrību, un iegrožotu dezinformāciju un nepatiesu informāciju.
Īstenojot izmēģinājuma projektu, tiks izveidots Eiropas Naratīvu novērošanas centrs, kura uzdevums būs uzraudzīt un analizēt jaunu naratīvu rašanos un izplatīšanos Eiropas publiskajā diskursā, atšifrēt emocionālās vērtības, kas virza veiksmīgus naratīvus, apzināt avotus un galvenos rīcībspēkus, kas aktīvi darbojas šo vēstījumu izplatīšanā, un izstrādāt ieteikumus efektīvai komunikācijai un politikai.
Pamatojoties uz Komisijas uzdevumā izstrādātā pētījumā “Mehānismi, kas veido sociālos medijus un to ietekmi uz sabiedrību” ieguldīto darbu, kuru veica domnīca Re-Imagine Europa un Varšavas Universitātes Sistēmisko risku pētniecības centrs, jaunizveidotais novērošanas centrs apzinātu dominējošos naratīvus, kombinējot dabiskās valodas apstrādi un tradicionālākas kvalitatīvās naratoloģijas metodes.
Izmantojot modernus algoritmus un analizējot kvalitatīvā ziņā reprezentatīvākos piemērus, tiktu noskaidroti dominējošie naratīva modeļi un rastas atbildes uz vairākiem jautājumiem, proti: “Kā pašreizējā krīze ietekmē dominējošos modeļus, metaforas un naratīvus, kas veido mūsu priekšstatus par identitāti un kopienu?”, “Vai arvien polarizētākā un apbruņotākā informācijas ekosistēmā ir apdraudētas Eiropas vērtības?”, “Kā ārējie rīcībspēki manipulē ar Eiropas publisko diskursu, lai radītu nesaskaņas un sašķeltu sabiedrību?”, “Kādas vērtības un naratīvi mūs vieno un kādas – šķeļ?”, “Kā mūsu atšķirīgās vērtību sistēmas un pieredze ietekmē Eiropas identitātes veidošanos?”.
Atcerēsimies Ludviga Vitgenšteina teikto: “Pasauli, ko mēs redzam, definē un nozīmi tai piešķir mūsu izraudzītie vārdi.
Respektīvi, pasaule ir tāda, kādu mēs to izveidojam.”
Lai nodrošinātu, ka centieni nedublējas un ka resursi tiek izmantoti izmeklēšanas un pētniecības darba atbalstam un tiek izmantotas pieejamās infrastruktūras un tehniskais atbalsts, novērošanas centrs koordinētu darbību ar jau pastāvošiem Eiropas projektiem un infrastruktūrām, tostarp Eiropas Digitālo plašsaziņas līdzekļu novērošanas centru (EDMO) un SoBigData++.
Projekts atbalstītu valstu un starptautiskā līmenī īstenotas darbības, kuru uzmanības centrā būtu ar Covid-19 saistītu dezinformācijas kampaņu atklāšana un analīze.
Izmēģinājuma projekta rezultāti tiktu darīti pieejami citiem Eiropas un valstu projektiem, un būtu nodrošināta paraugprakses un ieteikumu apmaiņa efektīvai komunikācijai.
PP 07 21 04
Izmēģinājuma projekts – Pētījums par vientulību, koncentrējoties uz garīgo veselību
Skaitļi (Diferencētas apropriācijas) 2022. gada apropriācijas Saistības
p.m.
2021. gada apropriācijas
Maksājumi
350 000
Saistības
1 000 000
Izpilde 2020. gadā
Maksājumi
250 000
Saistības
Maksājumi